**NÁRODNÁ RADA SLOVENSKEJ REPUBLIKY**

IX. volebné obdobie

**135**

**VLÁDNY NÁVRH**

**zákon**

z ... 2024,

**ktorým sa menia a dopĺňajú niektoré zákony v súvislosti so zlepšovaním podnikateľského prostredia a znižovaním administratívnej záťaže**

Národná rada Slovenskej republiky sa uzniesla na tomto zákone:

**Čl. I**

Zákon č. 251/2012 Z. z. o energetike a o zmene a doplnení niektorých zákonov v znení zákona č. 391/2012 Z. z., zákona č. 352/2013 Z. z., zákona č. 382/2013 Z. z., zákona č. 102/2014 Z. z., zákona č. 321/2014 Z. z., zákona č. 91/2016 Z. z., zákona č. 315/2016 Z. z., zákona č. 162/2018 Z. z., zákona č. 177/2018 Z. z., zákona č. 309/2018 Z. z. a zákona č. 419/2020 Z. z., zákona č. 85/2022 Z. z., zákona č. 256/2022 Z. z., zákona č. 324/2022 Z. z., zákona č. 393/2022 Z. z., zákona č. 433/2022 Z. z., zákona č. 205/2023 Z. z. a zákona   
č. 309/2023 Z. z. sa mení a dopĺňa takto:

1. Poznámka pod čiarou k odkazu 4 znie: „4) § 11 zákona č. 157/2018 Z. z. o metrológii a o zmene a doplnení niektorých zákonov.“.
2. V § 9 ods. 3 sa slová „len pre jednu osobu, ktorej“ nahrádzajú slovami „najviac pre tri osoby, ktorým“.
3. V § 12 ods. 13 prvej vete sa za slovom „zámere“ vypúšťa čiarka a vypúšťajú sa slová „dokladom k žiadosti o pripojenie zariadenia na výrobu elektriny do prenosovej sústavy alebo do distribučnej sústavy“.
4. V § 73 odsek 4 znie:

„(4) Odberateľ plynu alebo vlastník nehnuteľnosti, do ktorej je dodávaný plyn, je povinný umožniť prevádzkovateľovi distribučnej siete kontrolu odberného plynového zariadenia alebo určeného meradla.“.

5. V § 76 odsek 2 znie:

„(2) Prevádzkovateľ distribučnej siete je povinný vykonať fyzický odpočet stavu   
 počítadla určeného meradla na odbernom mieste, ktoré nie je vybavené určeným   
 meradlom s diaľkovým odpočtom minimálne raz za 12 po sebe nasledujúcich   
 kalendárnych mesiacov, ak odberateľ nepotvrdil prevádzkovateľovi distribučnej siete   
 záujem o nahlásenie stavu počítadla určeného meradla ako náhrady za fyzický odpočet   
 alebo nejde o odberné miesto so spotrebou, ktorá neprekročila 200 m3 za rok za obdobie   
 posledných piatich rokov; fyzický odpočet u odberateľa plynu mimo domácnosti je   
 povinný vykonať každoročne k 31. decembru v priebehu mesiaca december príslušného   
 kalendárneho roka. Fyzickým odpočtom stavu počítadla určeného meradla na odbernom   
 mieste sa rozumie aj odpočet na základe stavu počítadla určeného meradla nahláseného   
 odberateľom plynu a odsúhlaseného prevádzkovateľom distribučnej siete. Ak odberateľ   
 plynu potvrdí prevádzkovateľovi distribučnej siete záujem o nahlásenie stavu počítadla   
 určeného meradla ako náhrady za fyzický odpočet a nenahlási odpočet v dohodnutej   
 lehote, je prevádzkovateľ distribučnej siete oprávnený použiť typový diagram dodávky   
 pre stanovenie odpočtu tohto odberateľa. Odberateľ plynu mimo domácnosti môže   
 každoročne nahlásiť svojmu dodávateľovi plynu alebo prevádzkovateľovi distribučnej   
 siete skutočný stav počítadla určeného meradla k 31. decembru najneskôr do piatich   
 kalendárnych dní od skončenia kalendárneho roka. Prevádzkovateľ distribučnej siete má   
 právo použiť typové diagramy dodávky, ak nemá k dispozícii údaje o skutočnom stave   
 počítadla určeného meradla alebo údaje o stave počítadla určeného meradla nahláseného   
 odberateľom plynu a odsúhlaseného prevádzkovateľom distribučnej siete alebo ak   
 spotreba na odbernom mieste za posledných päť rokov neprekročila 200 m3 za rok.   
 Prevádzkovateľ distribučnej siete je povinný oznámiť dodávateľovi plynu údaje za   
 odberné miesta odberateľov plynu mimo domácností do 10 kalendárnych dní od skončenia   
 kalendárneho roka.“.“

6. V § 76 ods. 10 prvej vete sa slovo „písomne“ nahrádza slovami „v listinnej podobe alebo   
 elektronickej podobe“.

**Čl. II**

Zákon č. 94/2013 Z. z. o puncovníctve a skúšaní drahých kovov (puncový zákon) a o zmene niektorých zákonov v znení zákona č. 198/2020 Z. z. sa mení a dopĺňa takto:

1. V § 25 ods. 1 prvej vete sa vypúšťajú slová „zodpovednostnou značkou a“.
2. V § 33 ods. 4 sa na konci pripája táto veta: „Povinnosť podľa prvej vety sa nevzťahuje na obchodníkov, ktorí obchodujú výlučne so strieborným tovarom, pri ktorom hmotnosť jedného kusu nie je vyššia ako 10 gramov.“.
3. V § 35 ods. 2 sa na konci pripája táto veta: „Povinnosť uvádzania hmotnosti na doklade podľa prvej vety sa nevzťahuje na predaj strieborného tovaru, ktorého hmotnosť nie je vyššia ako 10 gramov.“.
4. Poznámka pod čiarou k odkazu 25 znie: „25) Smernica Európskeho parlamentu a Rady (EÚ) 2015/1535 z 9. septembra 2015, ktorou sa stanovuje postup pri poskytovaní informácií v oblasti technických predpisov a pravidiel vzťahujúcich sa na služby informačnej spoločnosti (Ú. v. EÚ L 241, 17. 9. 2015).“.

**Čl. III**

Zákon č. 18/2018 Z. z. o ochrane osobných údajov a o zmene a doplnení zákonov v znení zákona č. 221/2019 Z. z., zákona č. 373/2021 Z. z. a zákona č. 92/2022 Z. z. sa mení a dopĺňa takto:

1. V § 3 sa odsek 5 dopĺňa písmenom d), ktoré znie:

„d) zosnulých osôb.“.

1. V § 3 sa vypúšťa odsek 6.
2. V § 78 sa vypúšťa odsek 7.

Doterajšie odseky 8 až 11 sa označujú ako odseky 7 až 10. Poznámka pod čiarou k odkazu 23 sa vypúšťa.

1. V § 78 ods. 7 sa vypúšťa tretia veta.
2. Slová „§ 78 ods. 8“ sa v celom texte zákona nahrádzajú slovami „§ 78 ods. 7“.

**Čl. IV**

Tento zákon nadobúda účinnosť 1. júla 2024.